Haen viidennen tuotantokauden Carrie Bradshaw -tyyliä.
Asiallinen ja huoliteltu, mutta myös flirtti törkeän kalliilla tavalla.
Kai tiedät meneväsi Elmdalen collegeen etkä Vogue-lehteen?
Jocelyn sanoi, että vain parhaat pääsevät Elmdaleen.
Se kertoo enemmän Jocelynista opettajana kuin hänen oppilaistaan.
-Lapset, roskapäivä. -Hyvä. Roskis onkin täynnä.
Tuhannennen kerran: sitokaa pussi kiinni ja nostakaa se ulos.
Okei, mutta se tuli vasta juuri äsken täyteen.
Sinulla on hanskat jo kädessä.
Älä mainitse tästä isälle. En ole valinnut kursseja vielä.
Jos isä saa tietää, hän haluaa tarjota neuvoja, enkä halua niitä.
Kai tämä on sama koulu, jossa Malala piti järisyttävän puheensa?
En tiedä, missä se mies puhui.
Elämässäni tapahtuu isoja muutoksia, joten voisit olla kannustavampi.
Okei.
-Mihin Alexis meni? -Lenkille.
Ilmeisesti hänen elämässään tapahtuu isoja muutoksia.
Siltä näyttää.
-Miksi heiluttelet kuumemittaria? -Se on raskaustesti.
Mitä?
Oletan, että hymynaama tarkoittaa positiivista tulosta.
-Melko rohkea olettamus. -Onko se varmasti Alexisin?
Testi on täysin varma, että se on jonkun.
Älä viitsi. Halusin lopettaa yhden jälkeen.
Hän on ollut ailahtelevainen viime aikoina-
-mutta en ihmetellyt, koska hänen yksityiselämänsä on kuin höyryävä...
Hänelle pitää puhua.
Älä minua katso. Kai hän jo tietää tehneensä virheen.
Minä puhun hänelle. Sanon, ettei hänellä ole oikeutta-
-sälyttää tätä taloudellista ja henkistä taakkaa meille.
Ehkä minä puhun hänelle.
Hänen pitää muuttaa sellaiseen laitokseen naimattomille äideille.
-Kuvitella. -Moira, niin ei käy.
Niitä varmasti riittää näillä main. Nunnat hoitakoot pikku muukalaisen.
Alexis tarvitsee perheen tukea.
Minä vain sanon tämän.
En kykene juuri nyt olemaan henkisesti vauvan tukena.
Olen hieman pettynyt sinuun. Olet paljon Alexisin kanssa.
Olisit voinut huolehtia hänestä paremmin.
Anteeksi, etten ole kondomi.
Tiesin aina, että näin vielä kävisi.
Luoja meitä auttakoon.
Taidan olla shokissa.
Uutinen on hyvin turruttava, ja tunnen olevani aivan yksin.
-Kuvittele, miltä Alexisista tuntuu. -En ole puhunut hänelle.
-Mitä tämä taas olikaan? -Silmävoide eukalyptuksesta.
Mikset voi levittää sitä itse?
Se vaatii vakaata kättä, ja olen hyvin stressaantunut.
Ai niin.
-Hei. Etsin... -Emme myy sitä.
-Kylpysuolaa. -Kyllä sitä löytyy.
Keskihyllyllä tuolla. Tulen aivan kohta.
Alexis pamahti paksuksi, emmekä me saa tarpeeksi yhteistä aikaa.
-Se ottaa koville. -Selviätköhän sinä?
En tiedä, selviänkö vai en.
Yritä kestää.
Jocelyn, unohdin aurinkolasini tänne. Oletko nähnyt niitä siivotessasi?
Tarkoitatko noita, jotka ovat päässäsi?
Siinä ne ovatkin. Voinkin sitten lähteä.
Onko kaikki hyvin? Vaikutat vähän hajamieliseltä tänään.
-On vain paljon ajateltavaa. -Minullakin on vähän sellainen päivä.
Meillä on perhekriisi, jos haluat tietää.
-En halua udella... -Hyvä on, minä kerron.
-Alexis on raskaana. -Mitä?
Löysimme testin hänen kylpyhuoneestaan tänään.
Ajatella, että kun heräsin, isoin huolenaiheeni oli-
-miten saan sen ragtime-sikermäsi toimimaan.
On vain törkeän huolimatonta-
-sallia suunnittelematon hedelmöittyminen.
Hän ei aavista, miten rasittavaa vauvan hoitaminen on äidille.
-Tai äidin äidille. -Moira, minä olen raskaana.
-Kunpa vain. -Se on totta.
Vein Alexisille kurssikirjan, ja olin ostanut testin.
Minulla oli niin kiire saada tietää, että tein testin kylppärissä.
Voi, Jocelyn. Ihana yllätys meille kaikille.
Luulin sen johtuvan vaihdevuosista. Menkat olivat myöhässä.
Kaikki ne mieliteot ja aamupahoinvointi.
Voisitko pitää tämän omana tietonasi?
Roland ei tiedä vielä.
-Eikö Roland olekaan isä? -Tietysti on.
En vain ole saanut kerrottua vielä.
-Älä aikaile. Tee se nopeasti. -Olet varmaankin oikeassa.
Me vain emme odottaneet tätä.
Kaikkeen on varauduttava. Ihmeet eivät tee varauksia.
-Hei, kulta. -Kauanko olet istunut siinä?
En tajunnut, että meikkaat niin kauan.
Voinko auttaa jotenkin?
-Mietin vain, miten sinä voit. -Hyvin. Olen hiukan hermostunut.
Se kuuluu asiaan.
Puhuminen voisi auttaa.
En halua puhua. Olen myöhässä.
-Tiedän sen. -Arvasin, että sekaannut liikaa.
-David jo vinoili minulle. -Usko pois, puhutan Davidia siitä.
-Onko Ted kannustava? -En ole edes kertonut hänelle.
Halusin tehdä yhden asian yksin.
Kannattaako sen olla juuri tämä asia?
Älä lisää stressiäni. Tämän pitäisi olla hauskaa.
Hauskaa siitä tuleekin, ajan mittaan.
-Siinä on myös paljon työtä. -Tiedän sen.
Puhumattakaan rahasta.
Miksi luulet, että olen säästänyt palkkarahojani?
-Kauanko olet tiennyt tästä? -Että sinä jaksat. Minun pitää mennä.
Ilmeisesti tämä ei ole hyvä hetki, mutta äitisi ja minä olemme täällä-
-sitten kun haluat puhua.
Mutta puhu minulle mieluummin kuin äidille.
Teet tästä ihan liian ison asian.
Jos ei suju, luovun siitä ja siirryn eteenpäin.
Hei. Liike on kiinni tänään.
-Kello on yksi perjantaina. -Hyvä on. Mitä haluat?
Saavatko kaikki tällaista erityiskohtelua?
Tietysti. Olisi mukava jutella, mutta Patrick ja minä-
-korjaamme lamppua takana.
Hei, Stevie.
Teimme juuri inventaariota.
Teillä näyttää olevan tosi kiire töiden kanssa.
-Mikä tuo on? -Mikä?
Tuo punainen jälki. Itikan puremako vai suun muotoinen auringonpolttama?
Näyttää fritsulta.
Se ei ole fritsu. Se olisi ällöttävää ja todella epäammattimaista.
-David, teitkö minulle fritsun? -En. Puolikkaan vain.
Meillä ei ole ollut tarpeeksi aikaa ja rauhaa kokonaisen tekemiseen.
50 dollarista voin pitää asiakkaat poissa.
Annan 50 senttiä, jos menet ulos ja jäät sinne.
-Tästä syystä tämä ei toimi. -Epätoivoiset ajat.
Kovat ajat. Tässä ei ole mitään epätoivoista.
Motellissa on paljon ihmisiä, ja Patrick vuokraa huonetta Raylta.
-Joka on kova juttelemaan. -Emme saa hetken rauhaa.
Jos haluatte, voin lainata teille asuntoani yöksi.
-Miksi tekisit niin? -Koska välitän teistä kahdesta.
Minne sinä sitten menet?
Jos haluat välttämättä tietää, töissä on ollut stressaavaa-
-joten hemmottelen itseäni kylpylässä Elmdalessa.
Tosi ystävällistä, mutta eikö se olisi outoa, kun te kaksi olette...
Emme koskaan tehneet sitä siellä.
-Asun yhä siellä. -Voisi kai sitä harkita.
-Mikä juju tässä on? -Ei jujua.
-David. -Mitä?
-Otamme tarjouksen vastaan. -Hyvä. Minä otan sitten tämän.
Oli tässä siis pieni juju sittenkin.
Moira, tilanne ei ole niin paha kuin luulin.
Jos David myy kaupan ja sinä hankit osa-aikatyön-
-ja saamme hyvän hinnan autosta, selviämme ekoista kahdesta vuodesta.
Sitten pitää vain keksiä, miten kustannamme esikoulun.
Arvostan toki penninvenyttämistaitojasi-
-mutta meidän ei tarvitsekaan olla huolissamme.
Kaikki suhtautuvat tähän vähän liian kevyesti.
Alexis ei ole se, joka on raskaana.
Joku toinen on, mutta älä kysy mitään. Vannoin, etten kerro.
-Vannoit... -Se on Jocelyn.
Sinun ei pitäisi tietää. Hän ei ole kertonut Rolandille.
-Jocelyn? -Hän oli äimänä itsekin.
-Olen todella helpottunut. -Ettei Alexis olekaan raskaana.
Säästä silti tuo taulukko.
Kulueriin voisi lisätä ehkäisyvälineet. Huomisesta ei tiedä.
Ei hätää, puhuin jo vakavasti Alexisin kanssa.
Nyt tosin ihmettelen, mistä me oikein puhuimme.
Anteeksi. Etsin aktuaarinkansliaa.
Se on tuolla.
Olen hieman hämmentynyt, koska esitteessä on kuva-
-sammaleen peittämästä rakennuksesta järven rannalla.
Sisäpiha on kai toisella puolella?
-Kanslia on tuolla. Ovesta oikealle. -Selvä homma.
-Hei. Hei. -Moi.
Olen esitteen sanoin mahdollinen opiskelija.
-Et siis ole ilmoittautunut vielä? -Olen kyllä, mahdollisesti.
Järjestetäänkö kampuksella esittelykierroksia?
En sanoisi sitä kierrokseksi, mutta voin viedä sinut käytävän päähän.
Esite on hieman harhaanjohtava.
Meillä ei ollut varaa valokuvaajaan, joten käytimme arkistokuvia.
Näetkö vesileiman? Tämä kuva on "Kuolleiden runoilijoiden seurasta".
Tämä on valheellista mainontaa, kun huomioidaan, mitä maksan kursseista.
Niin, mutta saat ilmaista kahvia ja donitseja.
Ja päivyrin.
Se heittää päivällä, joten sinuna en käyttäisi sitä.
Okei, haluaisin hyvityksen.
Emme anna hyvityksiä.
Sitten kai haluan vain rahani takaisin.
Emme palauta rahoja.
Tämä on ensi kerta, kun sijoitan omaa rahaani johonkin.
Luulin, että se on vastuullinen valinta, mutta tämä koulu on vitsi.
Siksi useimmat opiskelijat suorittavat kurssinsa netissä.
Voisin siis perua hyvityspyynnön-
-ja tehdä kurssit netissä enkä joutuisi enää ikinä palaamaan tänne?
Niin minä pyöritän sivubisnestäni. Olen osa-aikainen DJ.
Tässä korttini, jos tarvitset neuvoa tai haluat mennä treffeille.
Okei. En tee mitään noista, mutta kiitos kovasti.
Sisään vain.
Tervetuloa. Olkaa kuin kotonanne.
Jääkaapissa ei ole mitään.
Olen merkinnyt viinat, joten tiedän, onko niistä juotu.
Viskin pinta on hieman viivaa alempana.
Anteliaisuutesi on mykistävää.
-Minne olitkaan menossa? -Kylpylään.
Sano vain kiitos.
Sanoin jo monta kertaa. Mikä sen kylpylän nimi on?
-David, päästetään hänet lähtemään. -Okei.
-Odotammeko seuraa? -En odota.
Hei, Poni. Oletko valmis?
-Käskin odottaa ulkona. -Ajattelin auttaa laukkujen kanssa.
David, siitä onkin aikaa.
-"Poni." -Hei.
Näytät hyvältä.
-Kuka tuo on? -Hän on minun...
-Patrick. Entä sinä? -Haen Stevien.
-Me lähdemme nyt. -En siis saa nimeä.
Mitä sinulla ja Ponilla on suunnitelmissa?
On treffi-ilta, joten ajattelimme viettää sen metsässä.
Laukkaat metsässä ponisi kanssa.
Ei kylpylää.
-Te siis edelleen... -Tapailemme toisiamme. Kyllä.
Kun me kaikki olimme eronneet, Stevie tuli käymään ja siitä se lähti.
-Ero ei pitänytkään. -Miten niin "me kaikki erosimme"?
Et siis tarjonnut asuntoasi lainaksi, koska tunsit syyllisyyttä-
-pikku salaisuudestasi?
Yritin vain tehdä hyvää.
-Jätämme teidät kyyhkyläiset nyt. -Ellette halua mukaan.
Ei. Enpä usko.
-Kuten haluatte. -Oli hauska tavata.
-Kai tästä puhutaan? -Nappaan vain viskin.
Ihmettelet varmaan, miksi toin sinut syömään tacoja tänään.
Ei siihen tarvita syytä.
Ei, mutta siihen on erityinen syy.
Minulla on sinulle jännittäviä uutisia.
Odota hetki. Hei, Johnny ja Moira.
Jocelyn aikoo kertoa jotain jännää. Tulkaa seuraksi.
Emme voisi mitenkään tunkeilla.
On parasta, että Jocelyn kertoo mullistavan uutisensa kahden kesken.
Otamme varmaan toisen pöydän-
-sillä jätin lounaan väliin, ja tiedätte millainen olen nälkäisenä.
-Istumme tuonne. -Johnny, en pyydä uudestaan.
Itse asiassa pyydän sittenkin uudestaan ja uudestaan...
Nyt istutte alas.
Ei se haittaa, Moira. Istu vain.
John ja minä tutkailemme ruokalistaa. Se muuttuu jatkuvasti.
Roland, olet ehkä huomannut-
-että olen valmistanut nachovuokaa usein viime aikoina.
-Siihen on syy. -Muukin kuin miehesi hemmottelu?
-Vai mitä, Johnny. -En sekaannu tähän.
Viimeksi tein sitä vuokaa, kun odotin Muttia.
Olen todella himoinnut sitä taas.
Se on ymmärrettävää. Se on tosi hyvä ruoka.
Saisinpa sitä nyt.
-Rollie, etkö sinä tajua? -Joko päätitte?
Minä olen raskaana.
-Me saamme lapsen. -Hyvänen aika.
Twyla, otan pohjattoman sipulikeiton. Voisit heittää mukaan myös kalmaria.
-John. -Raskaanako? Mahtava uutinen.
-Onneksi olkoon. -Olemme ällikällä lyötyjä.
Kulta, oletko kunnossa?
Kunnossako?
Tietysti olen. Herrajumala. Me saamme lapsen!
Samppanjaa kaikille, minä tarjoan.
-En voi juoda. -Sinä ajat sitten.
Twyla, sittenkin vain yksi olut minulle.
Onneksi olkoon, te kaksi.
Voin vilpittömästi sanoa sydämeni pohjasta-
-etten voisi olla onnellisempi, että tämä tapahtuu teidän perheellenne.
Tämä on sinulle.
Kippis yksityisyydelle.
Käydään tämä vielä läpi. Sinä tapailit Jakea, ja sitten Stevie.
-Ja jossain vaiheessa te kaikki... -Ei.
Me kaikki melkein, mutta minä sanoin ei.
Stevie ja minä päätimme, että se on huono idea-
-mutta näköjään vain minä pysyin päätöksessä.
-Ja olet vihainen, koska haluaisit... -Ei. En ole vihainen.
En halua osaa enkä arpaa siitä. Se on periaatekysymys.
Me ajaudumme sivupolulle.
Kenellä on seksikäs olo?
Ihan kohta. Tiesin, että sinulla on ollut paljon kumppaneita-
-mutta en odottanut tapaavani kahta exääsi tänään.
Hassua, en minäkään. Joten...
Mutta...
Koska saimme asunnon käyttöömme vain yhdeksi yöksi-
-on ehkä parempi lukita se laatikko toistaiseksi.
Hyvä idea.
-Emme puhuneet sinun historiastasi. -Lukko kiinni, David.
Ajattelin sanojasi, ja onhan se iso menoerä-
-mutta taisin keksiä keinon.
-Mistä on kyse? -Isä vastustaa opiskeluani.
Enkä vastusta. Luulin, että puhumme jostain muusta.
-Mistä? -Hän luuli, että olet raskaana.
-Mitä? -Me kaikki luulimme.
-Tosi ilkeää. -Kukas se siinä.
Missä olit koko yön?
Ulkona. Olin ulkona.
-Aika myöhäinen kotiintuloaika. -Kärsi, David.
Anteeksi. Käsittelin Alexisin tilannetta.
-Alexis ei ole... -Anna olla.
Pilkkaa vain rauhassa, David. Kun kaksoset syntyvät-
-tarvitsen täyden tukesi.
-Jätän väliin. -Olet keskeinen osa heidän elämäänsä.
-Sinun kroppasi, sinun ongelmasi. -Alexis ei ole raskaana.
Ajattele heitä pikkuruisina kämppiksinä-
-joiden pikkuista kakkaa saat siivota.
Tekstitys: Hanna Niemi www.sdimedia.com